మహారాష్ట్ర, హర్యానా ఎన్నికల ఫలితాలు లైవ్ WATCH LIVE TV
'బాహుబలి2' లో కింగ్ నాగార్జున
ఎప్పుడూ ఎదో ఆసక్తికర విషయం మోసుకొస్తున్న 'బాహుబలి-2' సినిమా ఇప్పుడు మరో ఆసక్తికర విషయాన్ని తీసుకొచ్చింది. అదేంటంటే 'బాహుబలి-2' సినిమాలో నాగార్జున పాత్ర కూడా ఉండబోతుంది...
TNN | Updated:
Sep 8, 2016, 08:23PM IST
దర్శకధీరుడు ఎస్.ఎస్. రాజమౌళి రూపొందిస్తున్న రెండో భాగం సినిమా 'బాహుబలి-2' పై అంచనాలు భారీగా పెరిగిపోతున్నాయి. ఈ సినిమాపై ఎప్పుడూ ఎదో ఆసక్తికర విషయం బయటకు వస్తుండగా ఇప్పుడు మరో ఆసక్తికర విషయం వెల్లడైంది. అదేంటంటే 'బాహుబలి-2' సినిమాలో నాగార్జున పాత్ర కూడా ఉండబోతుంది. మీరు చదివింది నిజమే అయితే బాహుబలి-2లో నాగార్జున పోషించేది తెరవెనక పాత్ర.
అసలు విషయం ఏమిటంటే 'బాహుబలి2' సినిమా రైట్స్ కోసం నాగార్జున ప్రయత్నిస్తున్నారు. బాహుబలి లాగే ఈ సినిమా రెండో భాగానికి కూడా ప్రపంచవ్యాప్తంగా మంచి గుర్తింపు లభిస్తుంది. ఈ నేపథ్యంలో ఈ సినిమా ప్రీ రిలీజ్ బిజినెస్ ఊపందుకుంటోంది. ఈ సినిమా కృష్ణా జిల్లా హక్కుల కోసం నాగార్జున రంగంలోకి దిగినట్లు సమాచారం. గతంలో కూడా బాహుబలి చిత్రానికి కృష్ణాజిల్లా హక్కులను 6.8 కోట్లకు నాగార్జున సొంతం చేసుకున్నారు. ఇప్పుడు బాహుబలి2 కోసం మరింత డబ్బు చెల్లించటానికి సిద్ధపడుతున్నారు. వారాహి చలన చిత్ర అధిపతి సాయి కొర్రపాటితో కలిసి నాగార్జున కృష్ణాజిల్లా హక్కులను 8 కోట్లకు కొనుక్కున్నట్లు సమాచారం.